**ELŐTERJESZTÉS**

**Balatonföldvár Város Önkormányzat Képviselő-testületének**

**2023. szeptember 28-i ülésére**

Előterjesztést készítette: Magoriné Csató Anita pénzügyi osztályvezető

**Tárgy:** 2023. évi költségvetés módosításának elfogadása

***Tisztelt Képviselő-testület!***

Balatonföldvár Város Önkormányzat Képviselő-testülete a 2/2023. (II.24.) számú rendeletével fogadta el az önkormányzat 2023. évi költségvetését, melyet a központi intézkedések, helyi döntések és feladatváltozások miatt módosítani szükséges.

1. Balatonföldvár Város Önkormányzatának Képviselő-testülete a **42/2023. (III.16.) Kt. határozat**ában döntött, hogy **vis maior támogatás** címén **pályázatot nyújt be** a Belügyminisztérium felé a Balatonföldvár, Kemping u. melletti **partfal károsodás**a okán.Balatonföldvár Város Önkormányzatának Képviselő-testülete a **109/2023. (VII.26.) Kt. határozat**ában jóváhagyta a partomlás stabilizációjával kapcsolatos tender **kiviteli terv** elkészítésére és **talajmechanikai feltárások** elvégzésére vonatkozó költségeket. A felújítás teljes bekerülése 25.843 ezer Ft. ***A támogatói okirat értelmében az önkormányzat a költségek 70%-át (18.090 ezer Ft) tudja támogatásként lehívni***.

**Bevétel**

Felhalmozási célú támogatások ÁHB-ről

Vis maior támogatás 18.090/e Ft

**Kiadás**

Dologi kiadások (szakmai tev.segítő tevékenység)

Tervek, műszaki tevékenység, talajmechanika 2.190/e Ft

Működési ÁFA 367/e Ft

Felújítások

Partfalomlás helyreállítása 23.286/e Ft

Tartalék - 7.753/e Ft

1. Balatonföldvár Város Önkormányzatának Képviselő-testülete a **112/2023. (VII.26.) Kt. határozat**ában **döntött**, hogy a balatonföldvári **orvosi rendelők épületének vegyszeres homlokzattisztítás**át megrendeli, melyre nettó 870 ezer Ft + ÁFA összeget különít el.

**Kiadás**

Dologi kiadások (egyéb szolgáltatás)

Vegyszeres homlokzattisztítás 870/e Ft

Működési ÁFA 235/e Ft

Tartalék - 1.105/e Ft

1. Balatonföldvár Város Önkormányzatának Képviselő-testülete a **114/2023. (VII.26.) Kt. határozat**ában **döntött**, hogy a balatonföldvári 15/7 hrsz alatt felvett, kivett **klubház, udvar megnevezésű ingatlant pályázat útján értékesíti**. A 2023.08.23-án tartott testületi ülésen pedig **jóváhagyt**a, hogy a **meghirdetett ingatlant** az érvényes és eredményes pályázatot tevőnek bruttó 450 millió Ft vételárért **értékesíti**.

A Képviselő-testület egy **korábbi döntés**e értelmében, ingatlanértékesítéshez kötött feltételes közbeszerzést folytatott le sikeresen járda- és útfelújításra. Jelenleg a költségvetést az **útfelújítás**sal kívánjuk módosítani, melyhez bruttó 200.552 ezer Ft forrás elkülönítése szükséges, az ingatlan adásvételéből fennmaradt ***különbözet pedig a tartalékot növeli***.

**Bevétel**

Felhalmozási bevételek

Ingatlan értékesítés 450.000/e Ft

**Kiadás**

Felújítások

Útfelújítások 200.552/e Ft

Tartalék 249.448/e Ft

1. Balatonföldvár Város Önkormányzatának Képviselő-testülete a 2023. július 28-i ülésén tárgyalta, hogy a városban több olyan útkereszteződés is található, ahol az **útburkolati jelek** balesetveszély miatti **újra felfestése szükséges**. A Képviselő-testület a **117/2023. (VII.28.) Kt. határozat**ában a beérkezett ajánlatok közül a **legkedvezőbb ajánlatot elfogadta**.

**Kiadás**

Dologi kiadások

Karbantartás, kisjavítás 2.018/e Ft

Működési ÁFA 545/e Ft

Tartalék - 2.563/e Ft

1. Balatonföldvár Város Önkormányzatának Képviselő-testülete a **118/2023. (VII.28.) Kt. határozat**ában **döntött**, hogy a balatonföldvári Nyugati strandhoz kapcsolódó Balaton tómedret érintő **fövenyes strand megtervezése és engedélyezésre vonatkozó hatósági terv** benyújtásának **költségeire** bruttó 950 ezer Ft-ot biztosít a tartalék terhére.

**Kiadás**

Dologi kiadások (szakmai tev.segítő tevékenység)

Hatósági terv benyújtása 950/e Ft

Tartalék - 950/e Ft

1. A **2023. évi május havi normatíva felmérés szerint az állam** 3.940 ezer Ft **kiegészítő támogatást biztosít**, melyet a közvilágítás költségeire kap az önkormányzat.

A **2023. évi május havi normatíva felmérés** eredményeképp az **óvoda üzemeltetési támogatása** 700 ezer Ft-tal, **az intézményi gyermekétkeztetés - üzemeltetési támogatása** 2.600 ezer Ft-tal **csökken**. A lejelentett 9 fő **lemondás** miatt a **szociális étkeztetés támogatásának** előirányzatát pedig 664 e Ft-tal szükséges **csökkenteni**.

**Az állam** a 2023. évre **kiegészítő támogatást nyújt** az ***önkormányzati hivatal működésére, az óvoda, a családsegítés, a házi gondozás és a szociális étkeztetés feladataira*** összesen 37.556 ezer Ft összegben. A szociális étkeztetés fajlagos összege 5.800.- Ft/fő. A május havi normatívában lemondott 9 fő szociális étkező miatt az év elején közölt kiegészítő támogatást 52 ezer Ft-tal csökkenteni szükséges.

**Bevétel (májusi felmérés eredménye)**

A települési önkormányzatok működésének általános tám. (B111)

Közvilágítás kiegészítő támogatása 3.940/e Ft

A települési önk. egyes köznevelési fel. tám. (B112) - 700/e Ft

Tel.-i önk.-ok egyes szoc. és gy.jóléti fel. támogatása (B113)

Int.-i gyermekétkeztetés - üzemeltetési támogatás - 2.600/e Ft

**Bevétel (kiegészítő támogatás)**

A települési önkormányzatok működésének támogatása (B111)

Önkormányzati hivatal működésének támogatása 8.127/e Ft

A települési önk. egyes köznevelési fel. tám. (B112) 11.654/e Ft

Tel.-i önk.-ok egyes szoc. és gy.jóléti fel. támogatása (B113)

Szociális étkeztetés 696/e Ft

Szoc.étk. (májusi felmérés miatti kieg tám.elvonás) - 52/e Ft

Intézményi gyermekétkeztetés – bértámogatás 2.659/e Ft

Személyi gondozás - társulás által történő fel.ellátás 11.049/e Ft

Család- és gyermekjóléti szolgálat 2.877/e Ft

A települési önk. kulturális feladatainak tám. (B114)

Települési önk.-ok nyilvános könyvtári és a közművelődési feladatainak tám.-a 494/e Ft

**Kiadás**

Működési célú támogatások, pénzeszközátadások (K506)

Óvodai nevelés 10.954/e Ft

Gyermekétkeztetési feladatok támogatása 59/e Ft

Család és gyermekjóléti feladatok, házi segítségnyújtás támogatása 13.926/e Ft

**Kiadás**

Működési célú támogatások (K512)

Közösségi ház + Kulipintyó: állami tám.továbbadása 494/e Ft

Dologi kiadások

Vásárolt élelmezés 644/e Ft

Tartalék 3.940/e Ft

**Kiadás (ÖNK)**

Intézmény finanszírozás (KÖH) 8.127/e Ft

**Bevétel (KÖH)**

Intézmény finanszírozás 8.127/e Ft

**Kiadás (KÖH)**

Dologi kiadások 4.627/e Ft

Működési ÁFA 1.500/e Ft

Beruházások 2.000/e Ft

1. Az önkormányzat **adóbevételeinek előirányzatát,** a realizált és az év végéig várható bevételek figyelembevételével, **módosítani szükséges** az alábbiak szerint. A többletbevétel a tartalékot növeli.

**Bevétel**

Iparűzési adó 50.000/e Ft

**Kiadás**

Tartalék 50.000/e Ft

1. Az önkormányzat költségvetésében a **működési** bevételek előirányzata 4.000 ezer Ft összeggel módosítható az előző időszakok ***elszámolt áramdíj visszatérítés***eiből származó **többletbevétel**eknek köszönhetően.

**Bevétel**

Működési bevételek

Egyéb működési bevételek (B411) 4.000/e Ft

**Kiadás**

Tartalék 4.000/e Ft

1. Az önkormányzat költségvetésében **kisértékű tárgyi eszköz beszerzés** címén 300 ezer Ft elkülönítése szükséges. Az előirányzatkeret egy Nokia típusú mobiltelefonnak, egy Oleo-Mac BV 250 típusú lombfúvónak és egyéb beszerzésnek biztosít fedezetet.

**Kiadás**

Beruházások

Kisértékű tárgyi eszköz beszerzés 300/e Ft

Tartalék - 300/e Ft

1. Az önkormányzat által nyújtott támogatások előirányzatát 1.160 ezer Ft-tal módosítani szükséges.

**Kiadás**

Működési célú támogatások (K512) 1.160/e Ft

Tartalék - 1.160/e Ft

1. Balatonföldvár Város Önkormányzata és az **OTP Bank Nyrt**. között megkötött támogatási szerződés értelmében a Bank a 2023. augusztusában megrendezett **„Balatonföldvár SZENT ISTVÁN NAP Új Kenyér Megáldása” rendezvényt 500 ezer Ft összegben támogatta**.

**Bevétel**

Működési célú átvett pénzeszközök (B65)

Városi rendezvény támogatása OTP Bank Nyrt. 500/e Ft

**Kiadás**

Egyéb szolgáltatás (K337)

Városi rendezvény: tűzijáték 500/e Ft

1. A **Közös Önkormányzati Hivatal** 2023. évi költségvetésében a **működési bevételek előirányzata módosítandó**. A tervezett egyéb működési bevételek jogerős ítélet alapján **megtérített perköltség** összegével növelhető.

**Bevétel (KÖH)**

Egyéb működési bevétel: perköltség 310/e Ft

**Kiadás (KÖH)**

Dologi kiadások

Egyéb dologi kiadások 310/e Ft

**ELŐZETES HATÁSVIZSGÁLATI LAP**

**(a jogalkotásról szóló 2010. évi CXXX. törvény 17. §-a alapján)**

A rendelet-tervezetet tárgyaló Képviselő-testületi ülés időpontja: 2023. szeptember 28.

|  |  |
| --- | --- |
| Rendelet-tervezet megnevezése | 2023. évi önkormányzati költségvetésről szóló rendelet. |
| Társadalmi hatás | A helyi lakosság életminőségének javítása, alapvetős szolgáltatások biztosítása a költségvetési rendelet tervezetben szereplő, kötelező és önként vállalt önkormányzati feladatok megvalósítása által (pl. eü-i, szociális ellátórendszer működtetése, közfoglalkoztatás). |
|  |  |
| Gazdasági, költségvetési hatás | A rendelet tervezetben szereplő működési kiadások az önkormányzat és térségi intézményrendszer működtetését biztosítják. A rendelet tervezet tartalmazza az önkormányzat fejlesztési célú kiadásait is. |
| Környezeti következmények | Nincsenek |
| Egészségi következmények | Nincsenek |
| Adminisztrációs terhek | Az adminisztrációs terhek az előkészítés során elsősorban a pénzügyi osztályon jelentkeznek. |
| A rendelet megalkotásának szükségessége | Jogszabályi kötelezettség (Államháztartásról szóló 2011. évi CXCV. törvény 24. § (3) bekezdés). |
| A jogalkotás elmaradásának várható következményei | Előirányzat gazdálkodás megsértése miatti szankció. |
| A rendelet alkalmazásához szükséges | |
| Személyi feltételek | Rendelkezésre állnak |
| Szervezeti feltételek | Rendelkezésre állnak |
| Tárgyi feltételek | Rendelkezésre állnak |
| Pénzügyi feltelek | Rendelkezésre állnak |

Kérem a Tisztelt Képviselő-testületet, hogy a 2023. évi költségvetésről szóló rendelet módosítását a mellékletek szerinti tartalommal jóváhagyni szíveskedjen.

Balatonföldvár, 2023. szeptember 22.

Tisztelettel: Holovits György Huba

polgármester

Törvényességi ellenőrzésre bemutatva:

Ellenjegyezte: ………………………………..

dr. Törőcsik Gabriella jegyző